Európai űrnapokat tartanak a BME-n

Aki az uniós űriparban számít, az valószínűleg ott lesz a konferencián.

Mivel az év végéig Magyarország az Európai Unió Tanácsának soros elnöke, Budapesten lesz a közösség űrprogramjaival kapcsolatos idei konferencia, az EU Space Days - a helyszín pedig a témához a hazai űrmérnökképzés révén (is) a lehető legszorosabban kapcsolódó BME (Q épület, Magyar Tudósok körútja 2.).

A november 20-21-ei eseményen szó lesz a már működő európai űrprogramokról (Copernicus, EGNOS, Galileo), valamint a most alakuló újakról (GOVSATCOM, IRIS2). Ott lesznek az iparági szereplők, cégvezetők, döntéshozók, de bárki meghallgathatja az előadásokat: a személyes részvételhez regisztrálni kell, online pedig az EU Space LinkedIn-oldalán lehet majd követni.

A rendezvényhez kapcsolódik egy kiállítás (Copernicus Earth Art Exhibition), amely a Copernicus műholdak Föld-felvételeiből mutatja be a legszabbakat és legérdekesebbeket.

A tanácskozás részletes programja itt olvasható.

Sajtókapcsolat:

* Kommunikációs Igazgatóság
* +36 1 463 2250
* kommunikacio@bme.hu

Eredeti tartalom: Budapesti Műszaki és Gazdaságtudományi Egyetem

Továbbította: Helló Sajtó! Üzleti Sajtószolgálat

Ez a sajtóközlemény a következő linken érhető el:https://hellosajto.hu/16740/europai-urnapokat-tartanak-a-bme-n/